《秋草鹡鸰诗送黄箴卿扶兄榇归闽 其一》
明代·叶春及

昔我宰锦田，楚楚见二子。凤雏出丹穴，藻翰亦相似。

天路安足陵，和鸣合宫徵。南方有朱明，积石亘千里。

璀然凤凰居，琅玕满庭戺。今春振羽翼，翙翙远戾止。

云何中离乖，断绝春风里。一雏陨黄坭，一雏痛彻髓。

喟彼鹡鸰诗，泪下如流水。

作者简介：叶春及，[明]（公元1532年至1595年）字化甫，号石洞，明代广东惠州归善县人。生于明世宗嘉靖十一年，卒于神宗万历二十三年，年六十四岁。“刚方廉介，学行表表”，一生上疏甚多，《广东文征》收其奏疏四篇。著述甚丰，有《絅斋集》、《肇庆志》、《顺德志》、《永安志》、《惠安志》。亦为西湖、罗浮山留下很多题记，其中尤为出名的是罗浮山石洞山房的《逃庵记》摩崖石刻。